King Power-stadion

Die King Power-stadion is ’n sokkerstadion in Leicester, Engeland, met sitplek vir 32 262 mense. Dit is die tuisveld van Leicester City FC. Die stadion is in 2002 geopen en is die 19de grootste, in terme van kapasiteit, in Engeland. Die stadion se naam is ontleen aan King Power, ’n maatskappy wat aan Vichai Raksriaksorn, eienaar van Leicester City, behoort. 

 Rugby 
duimnael|links|Buiteaansig van die King Power-stadion
In 2004 het die Leicester Tigers, Engeland se rugbyklub met die grootste ondersteunersbasis, dit oorweeg om die stadion met Leicester City te deel omdat Welford Road (met plek vir 16 815 mense) te klein geword het vir die toenemende groei in rugbyondersteuners. Die plan sou wees om ’n maatskappy te stig waarvan albei klubs die eienaar sou wees en om dan die stadion aan te koop. Die onderhandelinge is in 2005 laat vaar nadat die klubs nie op die terme ooreen kon kom nie. Weens die bedenklike toestand van die sokkerklub se finansies het gerugte steeds die rondte gedoen dat die klubs die stadion sou deel met sommiges wat van mening was dat die Tigers die stadion wou koop. In 2007 is die gerugte ’n nekslag toegedien toe die Tigers beplanningsgoedkeuring ontvang het om ’n nuwe pawiljoen met 10 500 sitplekke te bou, gekry het.

Die Tigers het egter ses wedstryde op die stadion gespeel, hetsy om die groter kapasiteit te benut of wanneer toernooireëls vereis het dat die klub nie op sy tuisveld mag speel nie. Die eerste wedstryd was ’n Heineken-bekerhalfeindstryd op 24 April 2005 waarin die Tigers met 27–19 teen Toulouse verloor het; 31 883 het na hierdie wedstryd kom kyk. Op 1 April 2006 het die Tigers met 15–12 teen Bath verloor in ’n Heineken-bekerkwarteindstryd voor ’n skare van 32 500. Die derde Heineken-bekerwedstryd aldaar was op 21 April 2007 toe die Tigers die Llanelli Scarlets met 33–17 geklop het in ’n halfeindstryd. Met die uitbreiding van Welford Road is dit waarskynlik dat die enigste rugbywedstryde wat in die King Power-stadion gespeel sal word halfeindstryde sal wees waarin die Tigers tuis mag speel, wat beteken dat hulle enige geskikte Engelse stadion, anders as hul eie tuisveld, kan gebruik.

Op 3 Desember 2006 het die Springbokke ’n wedstryd teen ’n Wêreld-XV op die King Power-stadion gespeel om die eeufeesviering van hulle eerste oorsese wedstryd te gedenk. Voorts is 3 poelwedstryde van die Rugbywêreldbeker 2015 daar gespeel: Argentinië teen Tonga, Argentinië teen Namibië en Kanada teen Roemenië.

 Rugbywêreldbeker 2015 
Hoofartikel: Rugbywêreldbeker 2015.
DatumTydSpan 1TellingSpan 2RondteToeskouers 4 Oktober 2015  14:30    45–16    Groep C  29 124 6 Oktober 2015  16:45    15–17    Groep D  27 153 11 Oktober 2015  12:00    64–19    Groep C  30 198

 Lys van rugbywedstryde 
 Datum Toernooi Tuisspan Wegspan24 April 20052004–05 Heineken-bekerhalfeindstrydLeicester Tigers 19Toulouse27 1 April 2006  2005–06 Heineken-bekerkwarteindstryd  Leicester Tigers  12  Bath  15 3 Desember 2006  Vriendskaplike wedstryd  Wêreld-XV  7  Suid-Afrikaanse XV  32 21 April 2007  2006–07 Heineken-bekerhalfeindstryd  Leicester Tigers  33  Llanelli Scarlets  17 11 April 2009  2008–09 Heineken-bekerkwarteindstryd  Leicester Tigers  20  Bath  15 25 April 2009  2008–09 Guinness Premierskap, Ronde 22  Leicester Tigers  73  Bristol  3 9 Mei 2009  2008–09 Guinness Premierskap halfeindstryd  Leicester Tigers  24  Bath  10

 Sokker 
 Wedstryde 
DatumTydSpan 1TellingSpan 2Toeskouers 3 Junie 2003  20:00    2–1    30 900 12 Oktober 2003  15:00    0–1    32 000 29 Mei 2006     1–4    32 000

 Verwysings 

 Eksterne skakels 

Kategorie:Rugbystadions in Engeland
Kategorie:Rugbywêreldbekerstadions
Kategorie:Sokkerstadions in Engeland